Her er uret, der kan måle blodtryk døgnet rundt

Smartwatches er efterhånden blevet smarte nok til at gøre mere end bare at tracke dine skridt og sende notifikationer. Huawei tager det til et nyt niveau med Watch D2, der lander i Danmark i marts 2025 og bringer noget ganske opsigtsvækkende med sig: uret kan måde dit blodtryk – direkte fra dit håndled.

Hvis du har prøvet at måle blodtryk med en klassisk overarmsmanchet, ved du, hvor upraktisk det kan være. Huawei Watch D2 lader dig måle blodtrykket hvor som helst og når som helst. Med et indbygget TruSense-system, en mini-pumpe og en oppustelig luftpose i remmen, skal sikre det præcise målinger – uden at ligne et hospitalsudstyr fra 90’erne.

Uret kan tage målinger i forskellige positioner, uanset om du står, sidder eller ligger ned. Interessant er det også, at det kan måle dit blodtryk om natten, så du får et komplet billede af, hvordan dit hjerte har det i løbet af hele døgnet.

Huawei Watch D2 fås I to varianter (foto: Huawei).

Mere end blodtryk – en komplet sundhedspartner

Blodtryksmålingen er desuden godkendt af myndighederne. Uret er CE-mærket som et medicinsk apparat i Europa og opfylder EU’s Medical Device Regulation (MDR). Derudover er det også godkendt af Kinas National Medical Products Administration (NMPA), hvilket betyder, at blodtryksmålingerne lever op til strenge medicinske standarder.

Men Huawei Watch D2 handler naturligvis ikke bare om blodtryk. Uret kommer med en række andre sundhedsfunktioner som EKG-analyse, iltmætning (SpO2), stressniveau, hudtemperatur og søvntracking.

Også Samsung Galaxy Watch 3 kan måle blodtryk. Apple har i årevis arbejdet på at bringe overvågning af blodtryk til Apple Watch. Ifølge Bloombergs Mark Gurman kommer det muligvis i de nye udgaver, der sendes på markedet til efteråret.

Huawei Watch D2 lander i Danmark i løbet af denne måned og fås i to farver: en klassisk sort version med en fluoroelastomer-rem og en guldvariant med en cremet læderrem. Prisen? Den er på 3.499 kroner. Læs eventuelt mere hos Huawei.